เกมจารชน คู่หูอันตราย

**เกมจารชน คู่หูอันตราย** เป็นรายการเกมโชว์ที่ดัดแปลงมาจากเกมจารชน ออกอากาศทางช่องเวิร์คพอยท์ ทุกวันศุกร์ เวลา 22.00 น. - 23.00 น. ออกอากาศครั้งแรกเมื่อ 7 ตุลาคม พ.ศ. 2559 หลังจากนั้น**งดออกอากาศไปชั่วคราว**เนื่องจากการสวรรคตของพระบาทสมเด็จพระมหาภูมิพลอดุลยเดชมหาราช บรมนาถบพิตร ก่อนจะกลับมาออกออกอากาศอีกครั้งเมื่อ 6 มกราคม พ.ศ. 2560 ดำเนินรายการโดย บริบูรณ์ จันทร์เรือง และ กพล ทองพลับ และออกอากาศเทปสุดท้ายในวันที่ 23 มิถุนายน พ.ศ. 2560 โดยหลังจากนั้นตั้งแต่วันที่ 30 มิถุนายน - 25 สิงหาคม พ.ศ. 2560 ทางสถานีได้นำรายการเกมจารชนคู่หูอันตรายกลับมาออกอากาศอีกครั้งในรูปแบบ RE-RUN (ยกเว้นวันที่ 28 กรกฎาคม พ.ศ. 2560) 

## ผู้ดำเนินรายการ
* บริบูรณ์ จันทร์เรือง (7 ตุลาคม พ.ศ. 2559 , 6 มกราคม - 23 มิถุนายน พ.ศ. 2560)
* กพล ทองพลับ (7 ตุลาคม พ.ศ. 2559 , 6 มกราคม - 23 มิถุนายน พ.ศ. 2560)

## การออกอากาศ

### ระยะเวลาออกอากาศ

## ผู้เข้าแข่งขัน
ผู้เข้าแข่งขันจะมีสัปดาห์ละ 4 คน โดยทางรายการจะเรียกผู้เข้าแข่งขันเหล่านี้ว่า ***"จารชนฝึกหัด"*** โดยในแต่ละสัปดาห์จะเป็นผู้เข้าแข่งขันชายและหญิงอย่างละ 2 คน บางสับดาห์จะเป็นผู้เข้าแข่งขันหญิง 3 คน ชาย 1 คน บางสัปดาห์จะเป็นผู้เข้าแข่งขันชาย 3 คน และหญิง 1 คน บางสับดาห์จะเป็นผู้เข้าแข่งขันหญิง 4 คน ชาย 1 คน

### รายชื่อผู้เข้าแข่งขันในแต่ละปี

#### ปี 2559

#### ปี 2560

## รูปแบบรายการ
เกมในรายการเกมจารชนจะมีทั้งหมด 3 เกมหลัก โดยจะเล่นในรูปแบบสะสมคะแนน โดยผู้ที่มีคะแนนมากที่สุดจะได้เข้าไปในรอบสุดท้าย และกติกาในแต่ละเกมมีดังนี้

### เลขอันตราย
ผู้เข้าแข่งขันทั้ง 4 คน จะต้องผลัดกันทายตัวเลขทีละ 1 ตัว โดยเรียงตามลำดับการยืนจากผู้เข้าแข่งขันลำดับแรกถึงลำดับสุดท้าย และเมื่อผ่านผู้เข้าแข่งขันลำดับสุดท้ายไปได้ จะวนกลับมาที่ผู้เข้าแข่งขันลำดับแรกอีกครั้ง โดยจะมีตัวเลขเริ่มต้น ตั้งแต่ 0-99 ซึ่งเมื่อผู้เข้าแข่งขันทายตัวเลขมาแล้ว พิธีกรจะบอกใบ้ว่าตัวเลขที่ทายนั้นตรง หรือใกล้เคียงกับเลขอันตรายหรือไม่ ในกรณีที่ไม่ใช่เลขอันตราย พิธีกรจะบอกว่าตัวเลขนั้นมากไปหรือน้อยไป ตัวเลขที่ทายพร้อมทั้งตัวเลขที่อยู่ในช่วงที่พิธีกรใบ้จะถูกตัดออกทั้งหมด และผู้เข้าแข่งขันท่านต่อไปจะทายเลขต่อไปเรื่อย ๆ จนกระทั่งมีผู้ทายตัวเลขตรงกับเลขอันตรายที่กำหนดไว้ในสัปดาห์นั้น ซึ่งหากผู้เข้าแข่งขันคนใดก็ตามที่ทายตัวเลขตรงกับเลขอันตรายในสัปดาห์นั้น จะมีคำสั่งจากพิธีกรว่า ***"พิฆาต"*** และผู้เข้าแข่งขันคนนั้น ๆ จะถูกบทลงโทษในแต่ละสัปดาห์ พร้อมกับโดนปืนกระสุนแป้ง

แต่ในบางครั้งพิธีกรจะเล่นนอกกติกา โดยการข้ามผู้เข้าแข่งขันและให้ผู้เข้าแข่งขันอีกคนเป็นผู้ที่ทายก่อน และค่อยย้อนกลับมาทายผู้เข่าแข่งขันที่ข้ามไปก่อนหน้า รวมทั้งในกรณีที่ผู้เข้าแข่งขันเลือกหมายเลขเดียวกัน หากเลือกออกมาแล้วไม่ใช่เลขอันตราย พิธีกรจะโดนแทน

#### จำนวนเลขอันตรายและรายชื่อผู้เข้าแข่งขันที่เจอเลขอันตราย

##### ปี 2559

##### ปี 2560

### ใบ้บนบ่อ
ผู้เข้าแข่งขัน 4 คน จะต้องผลัดกันเข้าไปในเป็นตัวประกันในแต่ละรอบ และจะต้องเลือกคำปริศนา 1 คำจากทั้งหมด 4 คำปริศนา จากนั้นพิธีกรจะกำหนดตัวอักษรที่ตัวประกันจะต้องใบ้คำสำหรับคำปริศนานั้น (เช่น ถ้าพิธีกรกำหนดตัวอักษร "ด" ตัวประกันจะต้องใบ้เป็นเสียงพยัญชนะ ด.เด็กเท่านั้น หากใบ้เป็นเสียงพยัญชนะอื่น จะถือว่าฟาล์ว) โดยตัวประกันจะมีสิทธิ์ใบ้คำครั้งละ 10 วินาที โดยจะมีสิทธิ์ใบ้ทั้งหมด 3 ครั้ง หลังจากใบ้เสร็จ จารชนฝึกหัดอีก 3 คนที่เหลือจะมีสิทธิ์กดไฟ ไฟติดที่ใคร คนนั้นจะมีสิทธิ์ตอบ ถ้าตอบถูกจะถือว่าช่วยตัวประกันได้สำเร็จ แต่ถ้าตอบไม่ถูก ตัวประกันจะต้องออกมาใบ้เพิ่มอีก 1 ครั้ง หากช่วยตัวประกันสำเร็จ ทั้งตัวประกันและคนที่ช่วยตัวประกันสำเร็จจะได้คะแนนไป โดยคะแนนที่ได้จะลดหลั่นตามจำนวนครั้งที่จารชนฝึกหัดตอบถูก

* หากตอบถูกภายในโค้ดลับที่ 1 ตัวประกันและคนที่ช่วยได้ จะได้คนละ **3 คะแนน**
* หากตอบถูกภายในโค้ดลับที่ 2 ตัวประกันและคนที่ช่วยได้ จะได้คนละ **2 คะแนน**
* หากตอบถูกภายในโค้ดลับที่ 3 ตัวประกันและคนที่ช่วยได้ จะได้คนละ **1 คะแนน**

แต่ถ้าหากไม่มีใครสามารถตอบถูกหลังจากการใบ้ทั้ง 3 ครั้ง จะ**ไม่มีใครได้คะแนน**ในคำปริศนานี้ และตัวประกันจะถูกทำโทษโดยการถูกเข็นผลักลงสไลเดอร์มายังบ่อน้ำ

ต่อมามีการปรับกติกาเล็กน้อย แต่กติกาเดียวกันกับในยุคแรกมาใช้ด้วย คือ ตัวประกันจะต้องใบ้คำปริศนาเป็นโค้ดลับ 3 ครั้ง ครั้งละ 1 พยางค์ (หากเกินพยางค์เดียวหรือมีหางเสียงออกมา จะนับเป็นคำใบ้แต่จะนับเฉพาะพยางค์แรกที่พูดออกมา หรือหากมีเสียงอื่นหลุดออกมาที่ไม่เกี่ยวข้องกับการใบ้โดย จะนับเป็นคำใบ้เช่นกันซึ่งถ้ากรณีที่พูดตอนแกล้งถามจะถือว่าเป็นการใบ้ก่อน แต่ถ้าหากหลุดคำตอบออกมาแม้แต่พยางค์เดียว จะถือว่าฟาวล์) หลังจากตัวประกันใบ้โค้ดลับแล้ว ผู้เข้าแข่งขัน 3 คนที่เหลือจะต้องแย่งกันกดไฟ ไฟติดที่ใคร คนนั้นจะมีโอกาสทายคำปริศนาได้ภายในเวลา 10 วินาที โดยใช้วิธีการคิดคะแนนเหมือนกับกติกาข้างต้น โดยกติการูปแบบนี้เริ่มใช้ตั้งแต่ 3 มีนาคม พ.ศ. 2560

หลังจากที่จารชนฝึกหัดเป็นตัวประกันครบทั้ง 4 ท่านแล้ว ผู้ที่ได้คะแนนสูงสุด 2 อันดับแรก จะผ่านเข้าสู่รอบสุดท้ายต่อไป ซึ่งในกรณีที่คะแนนของจารชนฝึกหัดอันดับที่ 1 หรือ 2 มีมากกว่า 1 คนในอันดับเดียวกัน ผู้เข้าแข่งขันที่มีคะแนนเสมอกันในอันดับนั้นทั้งหมดจะเข้ารอบไปด้วย เช่น ถ้าผลคะแนนออกมาเป็น 5/5/4/3 หรือ  5/4/4/3 ผู้เข้าแข่งขันที่ทำคะแนนได้ 5 และ 4 คะแนนจะเข้ารอบ หรือในกรณีที่ผลคะแนนออกมาเป็น 3/2/2/2 ผู้เข้าแข่งขันทุกคนจะเข้ารอบเช่นกัน

#### รายชื่อคำปริศนาและผลคะแนนของจารชนฝึกหัด

##### ปี 2559

##### ปี 2560

### รหัสอัจฉริยะ
จารชนฝึกหัดที่ผ่านเข้ารอบมาในรอบนี้จะต้องเปิดตู้เซฟที่ถูกล็อกด้วยรหัส 4 หลัก โดยจะมีคำใบ้รหัสอัจฉริยะซึ่งจะคล้ายกับ **"รหัสลับอัจฉริยะ"** ซึ่งถูกใช้ในรายการ อัจฉริยะข้ามคืน, อัจฉริยะยกบ้าน และวิทยสัประยุทธ์ มาให้ถอดความหมายเป็นตัวเลข 4 หลัก

จารชนฝึกหัดมีเวลา 3 นาทีในการไขรหัสและเปิดตู้เซฟ หากมั่นใจก็สามารถเดินออกจากโซนคิดเพื่อมากดรหัสเปิดตู้เซฟได้ โดยเวลาจะหยุดชั่วคราวทุกครั้งที่มีจารชนฝึกหัดท่านใดท่านหนึ่งออกมากดรหัสตู้เซฟ โดยจารชนฝึกหัดแต่ละท่านจะมีสิทธิ์ออกจากโซนคิดมาไขรหัสได้ตามคะแนนที่แต่ละท่านที่สะสมมาจากรอบ**เลขอันตราย**และ**ใบ้ บน บ่อ** เช่น มีคะแนนสะสม 4 คะแนน จะมีสิทธิ์ออกจากโซนคิดเพื่อมากดรหัสตู้เซฟได้ 4 ครั้ง เป็นต้น

จารชนฝึกหัดท่านใดที่สามารถไขรหัสอัจฉริยะได้ถูกต้องและเปิดตู้เซฟได้เป็นคนแรกจะเป็นผู้ชนะ และได้รับตำแหน่งสุดยอดจารชนประจำสัปดาห์ พร้อมทั้งได้รับประกาศนียบัตรที่อยู่ในตู้เซฟไปด้วย ส่วนผู้แข่งขันที่เหลือจะถูกลงโทษโดยการโดนละเลงแป้งจากด้านบนและจะมีสัตว์ประหลาดที่น่ากลัวละเลงแถมมาด้วย แต่ถ้าไม่มีใครสามารถถอดรหัสอัจฉริยะได้ภายในเวลา 3 นาทีหรือภายในจำนวนสิทธิ์ที่มีอยู่ จารชนฝึกหัดที่เข้ารอบทั้งหมดก็จะถูกทางรายการลงโทษและไม่มีใครได้เป็นสุดยอดจารชนประจำสัปดาห์

#### รายชื่อรหัสอัจฉริยะและรายชื่อสุดยอดจารชน

##### ปี 2559

##### ปี 2560

## หมายเหตุ / เกร็ด

#ในเทปวันศุกร์ที่ 7 ตุลาคม พ.ศ. 2559 ในรอบเลขอันตราย ตามหลักแล้วจะสามารถเลือกได้ 1 คน / 1 ตัวเลขเท่านั้น แต่คุณดาว ขำมิน เลือกหมายเลขเดียวกันกับคุณสมรักษ์ ทำให้โดนบทลงโทษทั้งคู่
#ตั้งแต่วันที่ 14 ตุลาคม - 30 ธันวาคม พ.ศ. 2559 รายการเกมจารชน คู่หูอันตราย**งดออกอากาศชั่วคราว** เนื่องจาก**การสวรรคตของพระบาทสมเด็จพระมหาภูมิพลอดุลยเดชมหาราช บรมนาถบพิตร** ก่อนจะกลับมาออกออกอากาศอีกครั้งในวันศุกร์ที่ 6 มกราคม พ.ศ. 2560
#ในรอบ **"เลขอันตราย"** นั้น จะพลิกแพลงจากกติการูปแบบเดิม คือ มีบทลงโทษเพิ่มเข้ามา
#กติกาในรอบ **"ใบ้บนบ่อ"** จะเหมือนกันกับเกม **"ชิงตัวประกัน"** แต่ต่างที่การให้คำใบ้ ที่จะใช้การใบ้เพียง 1 พยัญชนะเท่านั้น และใช้เวลาการตอบครั้งละ 10 วินาที แต่ในยุคเกมจารชนที่มีพีธีกรอยู่ 3 คน ได้แก่ มยุรา เศวตศิลา, ศัลย์ อิทธิสุขนันท์ และ โหน่ง ชะชะช่า และใช้เวลาการตอบครั้งละ 5 วินาที 
#รายการเกมจารชน คู่หูอันตราย ถูกวิพากย์วิจารณ์ในเรื่องของรูปแบบรายการบนเว็บไซต์ pantip.com ว่าเป็นรายการที่น่าผิดหวัง รวมถึงความไม่เหมาะสมในการดำเนินรายการของพิธีกรในเรื่องของการเล่นนอกกติกา และการเล่นกับแขกรับเชิญในรายการ

## แหล่งข้อมูลอื่น
* 
* 
* https://pantip.com/topic/35676992 GstH: "เกมจารชน คู่หูอันตราย"
* https://pantip.com/topic/36623216 ใครว่ารายการ "เกมจารชนคู่หูอันตราย" ควรหลุดออกจากผังช่อง workpoint

หมวดหมู่:รายการโทรทัศน์ช่องเวิร์คพอยท์ทีวี
หมวดหมู่:รายการโทรทัศน์ไทยที่เริ่มออกอากาศตั้งแต่ พ.ศ. 2559
หมวดหมู่:เกมโชว์ไทยในคริสต์ทศวรรษ 2010
หมวดหมู่:รายการโทรทัศน์ไทยที่ยุติการออกอากาศในปี พ.ศ. 2560